# metadata.dc.description.abstract[].value
Amb aquest exemplar, la nostra revista arriba als cinquanta números. No és una xifra menor per a una publicació de caire universitari que es troba al mig de situacions no sempre favorables. Endemés, els temps no són fàcils quan les aportacions econòmiques de les institucions s'han reduït dràsticament amb una política de retallades que ha erosionat la recerca i la transferència del coneixement. Amb tot, hem assolit una mena de majoria d'edat, després d'un viatge que es va iniciar el primer semestre de 1989 i que arriba fins aquest primer semestre de 2016. En total, 50 números en 27 anys, ja que en algunes ocasions la continuïtat de la publicació va reclamar la necessitat d'elaborar números que corresponguessin a tot un any, de manera que si d'una banda es trencava el ritme semestral, per l'altra s'assegurava la pervivència i viabilitat de la revista en moments de dificultats, tal com va succeir entre els anys 2002 i 2003 quan Temps d'Educació va passar de dependre de la Divisió de Ciències de l'Educació a l'Institut de Ciències de l'Educació.

# metadata.dc.rights[].value
cc-by-nc (c) Universitat de Barcelona, 2016

# metadata.dc.source[].value
Articles publicats en revistes (Psicologia Social i Psicologia Quantitativa)